સારાંશ માટે દસ્તાવેજ: આઈસીઆઈસીઆઈ બૅન્કનાં સીઈઓ અને મૅનેજિંગ ડાયરેક્ટર રહી ચૂકેલાં ચંદા કોચર પર પદનો ખોટો ઉપયોગ કરીને વીડિયોકૉન ગ્રૂપને લૉન આપવાનો અને અયોગ્ય રીતે વ્યક્તિગત લાભ લેવાનો આરોપ છે.

સીબીઆઈ ચંદા કોચર અને તેમના પતિ દીપક કોચર વિરુદ્ધ ફરિયાદ નોંધવા તપાસ કરી રહી છે.

આ અંગે બૅન્ક દ્વારા સ્વતંત્ર તપાસ કરાઈ રહી હતી, જેમાં તેઓ દોષી પૂરવાર થતા હવે તેમને તેમના પદ પરથી કાઢી મુકાયા હોવાનું મનાય છે.

આંકડા આયોગમાં રાજીનામાં પડ્યાં

નોટબંધી જાહેર થયા બાદ સરકાર 'વર્ષ 2017-18નો રોજગારી અને બેરોજગારીનો વાર્ષિક સરવે'નો અહેવાલ જાહેર નહીં કરી રહી હોવાથી રાષ્ટ્રીય આંકડા આયોગ(નેશનલ સ્ટટિસ્ટિકલ કમિશન)ના ચૅયરપર્સન અને અન્ય એક અધિકારીએ રાજીનામું આપી દીધું છે. 

આયોગમાંથી આંકડાશાસ્ત્રી પી.સી. મોહનન અને જે.વી.મિનાક્ષીએ રાજીનામું આપ્યું છે. તેમની નિમણૂક જૂન 2017માં થઈ હતી. મોહનન આયોગના કાર્યકારી ચૅયરપર્સન હતા.

નોટબંધી બાદ દેશમાં રોજગારી-બેરોજગારીની સ્થિતિ 'નેશનલ સૅમ્પલ સર્વે ઑર્ગનાઇઝેશ'ના આ અહેવાલમાં રજૂ કરાઈ છે. 

વર્ષ 2006માં સ્થપાયેલું 'આંકડા આયોગ' એક સ્વાયત્ત સંસ્થા છે અને તેનું કામ દેશની આંકડાકીય વ્યવસ્થાની દેખરેખનું છે. 

મોહનને કહ્યું કે "અમે અહેવાલ તૈયાર કરીએ અને આયોગ તેને મંજૂરી આપે એટલે તે અહેવાલ થોડાં દિવસોમાં જ પ્રકાશિત થઈ જતો હોય છે."

તેમણે સરવેનો અહેવાલ ડિસેમ્બરની શરુઆતમાં આપ્યો હતો. જે બે મહિના થવાં છતાં લોકો સમક્ષ રજૂ કરવામાં નથી આવ્યો. 

અયોધ્યામાં બિનવિવાદિત જમીન માટે સરકાર સુપ્રીમમાં

લોકસભાની ચૂંટણી અગાઉ અયોધ્યામાં રામમંદિર-બાબરી મસ્જિદ કેસમાં હવે સરકારે પણ પ્રવેશ કર્યો છે. 

મોદી સરકારે સુપ્રીમ કોર્ટમાં અરજી કરી છે કે સરકારે જે 67 એકર જમીનનું અધિગ્રહણ કર્યુ હતું તે જમીન રામ જન્મભૂમિ ન્યાસને આપી દેવામાં આવે. 

સરકારનું કહેવું છે કે જમીનનો વિવાદ ફક્ત 0.313 એકર પર છે અને બાકીની જમીન પર કોઈ વિવાદ નથી. 

ઉલ્લેખનીય છે કે 67 એકર જમીનનું અધિગ્રહણ સરકારે કરેલું છે, જેનાં પર યથાસ્થિતિ જાળવી રાખવાનો સુપ્રીમનો આદેશ છે. 

બ્રેક્સિટ : વડાં પ્રધાને મેને મળી સંસદમાં રાહત

બ્રિટનનાં વડાં પ્રધાન થેરસા મેને બ્રેક્સિટ મુદ્દે યુરોપિયન સંઘ સાથે ફરી વાતચીત કરવા માટે સંસદે સમર્થન આપ્યું છે. 

કન્ઝર્વેટિવ પક્ષના સાંસદ ગ્રાહમ બ્રેડીના પ્રસ્તાવ પર મતદાન થયું હતું, જેમાં વડાં પ્રધાને 16 મત વધારે મળ્યા હતા. 

વડાં પ્રધાન મેએ સંસદને અપીલ કરી હતી કે તેમને...\nદસ્તાવેજની સમાન ભાષામાં સારાંશ:
ચંદા કોચર મામલામાં સુપ્રીમ કોર્ટના પૂર્વ જસ્ટિસ બીએન શ્રીકૃષ્ણાની અધ્યક્ષતામાં કરાયેલી તપાસ પૂર્ણ થઈ ગઈ છે. આ તપાસમાં ચંદા કોચર દોષી પૂરવાર થયાં છે.